**Om utfylling av tabell for I.18:**

Russland har sendt en tabell med prøveparametere som de ønsker tilbakemelding på. Med unntak av antibiotika, åpner de ikke for tilbakemelding om andre prøveparametere enn de som etterspørres i tabellen. Mattilsynet har oversatt prøveparameterne til norsk og angitt evt. ekstra informasjon om disse under kolonnen «merknader». Oversettelse og merknadene vil bli slettet før retur av skjemaet til Russland. **Hver enkelt bedrift skal kun fylle inn opplysninger om de prøvene som den selv tar ut. Besvarelsen skal være på engelsk.**

Noen av prøveparameterne er det vanlig at næringen tar ut selv i forbindelse med internkontroll; disse er merket med lakserosa bakgrunn.   
En god del av prøveparameterne tas (dessuten) ut av Mattilsynet i forbindelse med overvåknings- og kontrollprogrammet; disse er merket med lysegul bakgrunn.  
De prøveparameterne som Mattilsynet ikke har med i overvåknings- og kontrollprogrammet, har ingen fyll-farge i ruten overhodet. Enkelte bedrifter kan imidlertid ha tatt ut prøver rettet spesielt mot eksport til markedet i den Eurasiske Økonomiske Union, derfor har Mattilsynet også tatt med disse parameterne i spørreskjemaet.

Konklusjon:

* Prøveparameterne med lakserosa bakgrunn skal fylles ut, delvis eller helt, av de aller fleste av bedriftene.
* Lysegul bakgrunn; aktuelle for noen bedrifter, men ikke for alle. Sannsynligvis skal ikke alle fylles ut.
* Hvit bakgrunn; disse er sannsynligvis aktuelle kun for noen få, og kun enkelte av dem.
* **Bedriften må selv må sortere hvilke parametere som er aktuelle. Fargeangivelsene er kun et hjelpemiddel fra Mattilsynet i sorteringen, ikke retningsgivende for hva som skal legges inn av den enkelte.**